Irati+Otamendi+(menua)

Jarraian osasuntsu iruditzen zaidan menua: Gosariak indartsua edo potentea izan behar du, otordu guztien artean garrantzitsuena baita. Horretarako lehendabizi fruta ale bat jango nuke, naranja edo mandarina, adibidez. Ondoren, baso bat esne edango nuke zereal edo mermeladaz “bustitako” ogi txigortuez lagundurik. Askotan gertatu ohi da gosaria hartu duzun orduaren arabera 11ak aldera berriro gosea jartzea. Nik hamaiketako arina egingo nuke fruta ale bat bakarrik janez: platanoa, adibidez. Hamaiketakoaren ondoren bazkaria dator. Lehendabizi entsalada jango nuke tomate, oliba, tipula, arto...-ez lagundua. Ondoren, potage edo pasta jango nuke, hau da, babarrun, dilista, makarroi, arroz edo espageti batzuk. Bukatzeko, beste fruta ale bat jango nuke: sagarra edo udarea, adibidez. Hamaiketakoarekin gertatzen den bezala, arratsaldeko 5ak-6ak aldera gosea jarri izan da berriro normalean. Nik urdazpiko, txorizo, txokolate...-zko otarteko bat jango nuke. Hamaiketakorik egingo ez banu orain jango nuke 3. fruta alea. Eguna amaitzeko afaria geratzen da azken otordu. Hemen, barazki purea edo zopa jango nuke lehendabizi. Gero, haragia, arraina edo arrautza jango nuke. Eta amaitzeko, egunean zehar nahiko fruta jan dudanez, jogurt natural bat jango nuke.

Ahaztu gabe otordu guztietan edo nagusietan behintzat ura edan behar dela esan beharko. Nik ogiak lagundurik ere egingo nituzke otorduok, baina hori pertsona bakoitzaren esku dago.